
Da li je dozvoljeno čitanje dela fikcije koja u sebi sadrže šerijatski sporne elemente (npr. Magija) ako osoba koja čita ta dela zna da je to sve zabranjeno u Islamu što se spominje i da nema bojaznost da će to uticati na nju?


* 
* 
* 
* 
* 
* 
* 

 
Čitanje fikcije koja sadrži šerijatski sporne elemente.

Selam alejkum.


 


To što pitaš ulazi u meselu čitanja onoga u čemu se uči nešto sporno tj sihr/magija. Nema razilaženja među učenjacima da nije dozvoljeno učenje sihra sa ciljem njegove upotrebe. Ebu Hanife, Malik i Ahmed su na stavu da time osoba postaje kjafir. Dokaz kojim dokazuju da je to ***[kufr](https://pitajucene.com/search/kufr/questions/ "Pretraži pitanja o kufru")***, su riječi Uzvišenog :” I njih dvojica (***[meleci](https://pitajucene.com/search/melec/questions/ "Pretraži pitanja o melecima")***)nisu nikog podučavali a da im nisu rekli mi smo fitna, ne čini kufr.” Ajet ukazuje da su meleci rekli onome koga uče sihru, da ne čini kufr učenjem sihra.


Druga skupina učenjaka, poput Šafije, smatra da samo učenje i pravljenje sihra nije kufr, sve dok ono što radi ne bude samo po sebi kufr. Navodi Ibn Hadžer u Fethul-bari da neki učenjaci dozvoljavaju učenje sihra u dva slučaja. U prvom, kako bi se znala razlika između onog u kom je kufr i u kom nije. A u drugom slučaju, kako bi se njime otklonilo onome kome je napravljeno.


U prvom, nema smetnje, poput onome ko ima potrebe za time, kadiji, učenjaku. A drugi slučaj, ako se čini sa nekom vrstom kufra, ili grijeha, nema sumnje da je zabranjeno. Navodi Ibn Hubejre da neki učenici Ebu Hanife smatraju da učenje sihra kako bi se od njega sačuvao nije kufr. Kaže Imam Nevevi u komentaru Muslima da je učenje i podučavanje sihru ***[haram](https://pitajucene.com/search/haram/questions/ "Pretraži pitanja o haramu")***, a ako to što uči ima kufra u sebi postaje kjafir, a ako nema nije kjafir.


Ovo je otprilike govor uleme o učenju sihra, a najbliže ispravnom je da nije dozvoljeno učenje sihra, izučavanje sihra, svejedno imao namjeru baviti se time ili ne.


Prema tome, nemoj čitati literaturu u kojoj se opisuje bavljenje sihrom i magijom u kontekstu koji si opisao.


Ve billahi tevfik


